OSNOVNA ŠKOLA KMAN-KOCUNAR

Split, Benkovačka 10

KLASA: 112-01/20-01/12

URBROJ: 2181-49-12-20-1

Split, 23. listopada 2020. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne  
novine broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20.) i članka 22. Pravilnika o postupku zapošljavanja te procjeni i vrednovanju kandidata za zapošljavanje, Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) donosi:

**O D L U K U**

**o načinu procjene odnosno testiranja kandidata**

I.

Provest će se pismena i usmena procjena vrednovanja kandidata upućenog od strane Zajedničkog povjerenstva za viškove i manjkove zaposlenika u osnovnoškolskim ustanovama Splitsko-dalmatinske županije i Sindikata hrvatskih učitelja u OŠ Kman-Kocunar, koja je iskazala potrebu zapošljavanja učitelja razredne nastave na puno neodređeno radno vrijeme.

II.

Povjerenstvo će najmanje pet dana prije dana određenog za procjenu odnosno testiranje uputiti elektroničkim putem ili na neki drugi način poziv kandidatu na procjenu odnosno testiranje.

III.

Uz svako pitanje u pisanom testu bit će iskazan broj bodova kojim se vrednuje ispravan rezultat. Smatra se da je kandidat zadovoljio na pisanom testiranju ako je ostvario najmanje 75% bodova od  
ukupnog broja bodova koji se mogu ostvariti na testu.

Usmeno testiranje svaki član Povjerenstva vrednuje bodovima od 0 do 5 bodova.   
Smatra se da je kandidat zadovoljio na usmenom testiranju ako je ostvario najmanje 75% bodova od  
ukupnog broja bodova svih članova Povjerenstva.

IV.

Povjerenstvo utvrđuje da je područje procjene odnosno testiranja kandidata:

* poznavanje propisa koji se odnose na djelatnost osnovnog obrazovanja,
* poznavanje rada na računalu
* stručno - pedagoške i metodičke kompetencije.

V.

Pisano testiranje provest će se iz područja stručno-pedagoških i metodičkih kompetencija u trajanju od 60 minuta.

Usmeno testiranje obuhvatit će poznavanje propisa, poznavanje rada na računalu i stručno-pedagoške i metodičke kompetencije.

VI.

Pravni i drugi izvori za pripremanje kandidata za vrednovanje:

- Zakon o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11.,16/12., 86/12., 94/13., 152/14., 7/17. i 68/18., 98/19., 64/20.)

- Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010., 82/19.)

- Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine, broj 24/15.)

- Pravilnik o kriterijima za izricanje pedagoških mjera (Narodne novine, broj 94/15.)

- Pravilnik o izmjeni pravilnika o kriterijima za izricanje pedagoških mjera (Narodne novine, broj 3/17)

Kurikulum nastavnog predmeta Hrvatski jezik

Kurikulum nastavnog predmeta Matematika

Kurikulum nastavnog predmeta Priroda i društvo

Kurikulum nastavnog predmeta Glazbena kultura

Kurikulum nastavnog predmeta Likovna kultura

Kurikulum nastavnog predmeta Tjelesna i zdravstvena kultura

Kurikulum za međupredmetnu temu Održivi razvoj

Kurikulum za međupredmetnu temu Uporaba informacijske i komunikacijske tehnologije

Kurikulum za međupredmetnu temu Osobni i socijalni razvoj

Kurikulum za međupredmetnu temu Zdravlje

Kurikulum za međupredmetnu temu Poduzetništvo

Kurikulum za međupredmetnu temu Učiti kako učiti

Kurikulum za međupredmetnu temu Građanski odgoj i obrazovanje

(<https://www.azoo.hr/index.php?view=catalog&id=33>)

* *Napomena:*

Tekstovi zakona i pravilnika kandidatu će biti dostupni u papirnatom obliku za vrijeme testiranja.

Kurukulumi će biti dostupni u elektroničkom obliku.

Prilikom testiranja važna je naravno i brzina snalaženja u navedenim dokumentima.

       Povjerenstvo za procjenu i vrednovanje kandidata